- Jēzus! Sasodīts. - Elvin?
Velns.
Elvin?
Izstāstīsi, kas notika?
Tikai... Šells Gordona kungs uzzināja,
ka nenodevu dažus grašus, un...
Pats gana neesi nospēlējis?
Nu vēl zodz svešas likmes?
Mērva, es viņam samaksāju.
Nemelo man!
Es samaksāju.
Ar savu trompeti?
Zvēru pie Dieva, Elvin, ja nepametīsi darbu pie tā vīra
un neatgūsi savu tauri, es iešu prom un ņemšu Kleo līdzi.
Mazā!
Mazulīt? Mērva?
Mērva, nevajag tā!
Kur tu ņēmi 10 dolārus?
Visu gadu krāju, izpildīju Čārlija uzdevumus.
Nē, nē.
Tu zini - tavs sencis nabagdāvanas nepieņem.
Šī nav nabagdāvana.
Tev tā būs jānopelna.
Ko, lūdzu?
Jānopelna?
- Jā. Nāc! - Labi, Šērvudas jaunkundz.
Labi.
Dāmas un kungi,
man ir tas gods pieteikt vienīgo un neatkārtojamo
- Kleo Šērvudu. - Paldies.
Un viņu pavadīs cilvēks trompete
Elvins Šērvuds.
Skūpsti mani ik rītu
Miljons gadu arvien
Turi mani ik vakaru cieši
Saki, ka mīli mani...
Voliss Vaits ar ārkārtas ziņu speciālizlaidumu.
Vakar pēc pulksten 22.30
notikušais atentāta mēģinājums pret domnieci Mērtlu Sameri
satricinājis visu Baltimoru.
Varbūtējie slepkavas aizbēguši. Policija meklē...
Ho-ho-ho!
Ho-ho!
- Hallo? - Redžij, te es, Kleo.
Kas par lietu?
Sasodīts, tu zini, kas par lietu.
Mērtla Samere.
Ziņās teica, ka viņai tikai ieskrambāta kāja.
Es par to neko nezinu. Un tu arī ne.
Mani piespieda viņus aizvest.
Saproti?
Kāds zina, ka tu tur biji?
Jā, balodis Kerola.
Un abi pārējie mūdži, kas viņam bija līdzi.
Tas ķēms piebrauca sarkanā kabrioletā, Redžij.
- Atvainojiet. - Ko?
- Atvainojiet. - Mirklīti!
Es visu izstāstīšu Šellam.
Labāk ne, Kleo.
Klausi mani. Tu pati to lūdzi, atceries?
Gribēji nopelnīt Gordona kunga uzticību.
Nu tev jāpierāda, ka viņš nav kļūdījies.
Vai arī ir?
Viņš nav kļūdījies.
Neievelc tur viņu, Kleo.
Nelec acīs, dzīvo, kā ierasts, līdz viss noklust.
Šonedēļ uz darbu nenāc.
- Atvainojiet. - Labi!
Ak dievs!
Pasteidzies, Kleo! Mēs tevi gaidām.
- Piedodiet, kundze. - Žēlīgā debess!
Labi. Lūdzu.
- Apskatīsim zaķus! - Jā.
Hei!
ĪSTĀ SAPŅU GRĀMATA
DŽEZA BĀRS
KRĀSU
PĒC LORAS LIPMENAS ROMĀNA MOTĪVIEM
JUVELIERIZSTRĀDĀJUMI
Ho-ho-ho!
Negaidīju, ka tik ļoti sāpēs.
Vai tad jūsu tautai nav aizliegti tetovējumi un caurumi ausīs?
Jā, nedrīkstam savu ķermeni apgānīt.
Tā būtu necieņa pret iekšējo dievišķumu.
Es domāju - lai neielaistu velnu.
Nē, velnam patīk citi caurumi.
Tas neizgāja cauri. Jāpiepalīdz ar roku.
Sapnis par rakstīšanu sagrāva tavu dzīvi.
Nu tu ar to pašu sapni gribi dzīvi pārrakstīt.
Bet kāpēc tev vajadzēja ievilkt tajā manu līķi?
Es tur zem ūdens biju drošībā.
Labrīt, kundze! Ko vēlaties?
Labrīt! Es...
Esmu atnākusi pie Boba Bauera.
Viņš jūs gaida?
Viņš priecāsies mani redzēt.
Kā jūs sauc?
Medija Švarca.
Pagaidiet tur, lūdzu.
Bauera kungs, pie jums atnākusi meitene.
Viņu sauc Medija Švarca, bet nešķiet svarīga persona.
Švarcas kundze, pēdējais galds labajā pusē.
Kā varu palīdzēt, Švarcas kundze?
Izskatās, ka es palīdzēju jums.
VARBŪTĒJAIS BĒRNA SLEPKAVA
Paldies.
Vēl kas?
Jā.
- Jūsu avīzē izlasīju... - Nekautrējieties.
...ka melnais vīrietis ar uzsistu aci
redzēts zivju veikalā pļāpājam ar Tesiju Dērstu.
Liecieties mierā! Tā saka Stefana Zavadzka māte.
Es varētu ar viņu aprunāties kā māte ar māti -
varbūt atklājas vēl kas.
Ja mēs domātu, ka var palīdzēt māte,
sūtītu Ednu, jo viņa mums visiem ir kā māte.
Vai tā nav?
Sūti kādu no saviem bezpautu bēbjiem. Esmu aizņemta.
Šķiet, ka jums tomēr mani vajag.
Mēģināšu saprast, Švarcas kundze...
Medija.
Jūs gribat tā vienkārši iedejot nopietnā uzņēmumā,
kur strādā prasmīgi un pieredzējuši ļaudis,
un sākt gatavot rakstus,
lai gan protat vienīgi būt māte?
Jūsu vārds ir avīzē tikai tāpēc,
ka es sniedzu vērtīgas ziņas, no kurām iznāca materiāls.
Nē, jūs mani atšuvāt,
bet man pietika prasmes un pieredzes izmantot to savā labā.
Pēc maniem aprēķiniem jūs tik un tā esat mans parādnieks, Bauer.
Bobs. Nē, es ražoju ziņas, nevis izrādu labvēlību,
bet tieši to jūs man lūdzat.
Man ir pieredze rakstīšanā.
Dzejas klubiņā vai skolas avīzē?
Dzīves apraksts ir līdzi?
Zini, es tevi pavadītu, Medij.
Bet, tici vai ne, esmu aizņemts.
Gledisa, kam es nometu klausuli?
Tu esi piedzēries vai cietumā?
Paldies par man veltīto laiku.
Labdien, Stefan!
Grūti iedomāties, ko Tu pašlaik jūti.
Vēlos Tev teikt, ka ir cilvēki, kas jūt tev līdzi.
Mani sauc Medija. Es esmu tā, kas ezerā atrada Tesiju.
Mērtla Samere tiešraidē
uzstāsies ar pirmo paziņojumu pēc izrakstīšanas no slimnīcas.
Vakar pie manas mājas mani mēģināja nogalināt.
Man iešāva pēdā,
bet šodien es uz tās balstos,
lai apstiprinātu savu apņēmību turpināt cīņu vēlēšanās.
Manu kampaņu, manus atbalstītājus
un šīs pilsētas ļaudis neviens nenošaus.
Es pirmā ieraudzīju viņu mirušu.
Runā, ka Tu pēdējais esot redzējis viņu dzīvu.
Tātad mēs savā ziņā esam saistīti.
Varbūt Tu domāsi līdzīgi.
Mūsu policija atradīs šos gļēvos vīriešus.
Centrāle, nosauciet, lūdzu,
Kliftona T. Pērkinsa psihiatriskās slimnīcas adresi.
Drīkstu izteikt jums piedāvājumu?
Es klausos.
Redzu, ka jums aiz bāra ir telefons.
Ja es maksātu piecus centus par ziņu, jūs pieņemtu manus zvanus?
Divdesmit piecus, un es padomāšu.
Vai jūs varētu atbildēt, neminot bāra nosaukumu?
Kaklasaiti arī uzsiet, kundze?
Tikai līdz manā dzīvoklī ievilks telefonu.
Jūs dzīvojat šeit?
Šajā kvartālā tas nenotiek ātri.
Vispār es dzīvoju šajā ēkā.
Nu tad 30 centu, un esam vienojušies, kaimiņien.
Vecīt, katru rītu. Jāsasilda rokas.
Viņš jātur cieši, lūk, šādi.
Re, viņš mēģinās ievest stallī.
Tāpēc...
Noņem, lūk, tā un satver no augšas.
Un parauj.
Un iznes visu laukā, jo tu negribēsi vilkt.
- Tas viss... - Sveiks!
Garš vakars?
Ko vajag, kruķi?
Te nekas slikts nenotiek.
Labāk pievaldi mēli, Zobainais.
Nekas. Lai puikam izrādās!
Džūn, kā iet biznesā?
- Normāli. - Puķēs joprojām ir spēks?
Beidz. Kāpēc tu mums piesienies?
Lietas izbeigšanas komisijai nepatiktu, ka zirgi dzīvo šādos apstākļos.
Beidz, brač.
Ak tad tagad "bračs"?
Atbrīvosim tevi no komisijas,
bet tu pilsētas staļļos palaid tālāk ziņu,
ka mēs meklējam to, kurš vakar mēģināja novākt Mērtlu Sameri.
Zinu, ka jūs, ielu tirgotāji, dzirdat stāstus.
Veci, nezinu nevienu draņķa stāstu.
Zini gan.
Piemēram, par zelli, kurš meklēja, kur izņemt skrotis no pēcpuses,
lai nav jābrauc uz slimnīcu.
Veci, varbūt esmu dzirdējis
par zirgu dakteri, kurš izvilka vienam muļķim skrotis no pakaļas.
Tam muļķim vārds ir?
Gordona kungs?
Jūs esot uzaicinājis Slepiju vadīt vakaru. Tā ir tiesa?
Gordona kungs!
Tu nenāci runāt par draņķa Slepiju Džonsonu.
Es kļūdījos, nolīgdams tos ākstus.
Visi citi atteicās, ja nenosaucu jūsu vārdu.
Zini, kāpēc lūdzu, lai nedari to pats?
Tāpēc, ka mīlat mani kā dēlu.
Mīlu tevi kā dēlu.
Tā ir.
Negribēju, ka tu aptraipi rokas un sirdsapziņu.
Bet Mērtla redzēja viņu sejas.
Puiši redzēja tevi, kad nodevi paciņu.
Tas nekas.
Labāk nolēkšu no tilta, nekā kaut ar vārdu kaitēšu jums.
Es zinu.
Man būtu skumji, ja tu pakluptu.
Apturiet tramvaju!
Apturiet tramvaju! Apturiet! Lūdzu, apturiet tramvaju!
- Apturiet tramvaju! - Palīgā!
Apturiet vagonu!
Apturiet...
Laionel!
Dēliņ, ļauj paskatīties. Parādīsi acis?
Kāpēc?
Atver acis, dēliņ! Parādi man!
Mā?
Drīkstu gulēt tālāk?
Es zinu.
Jā, ko?
Ko?
Viņa acis.
Parādi!
Es zinu, ka tu daudz kur man nepiekrīti.
Dakteri izdarījuši viņa labā visu, ko var.
Ļauj man beidzot piezvanīt mācītājam, Kleo.
Kungs, ak, Kungs, atpestī mūs!
Tavs dēls Laionels nav vainīgs savas ģimenes grēkos.
Kungs, dod šai ģimenei savu gaismu!
Lai viņu smagā nasta aizpeld prom pa asiņu upi.
Atkārtojiet!
Mūsu Tēvs...
Mūsu dziednieks...
- Mūsu Tēvs... - Mūsu Tēvs...
Mūsu pestītājs...
- Mūsu pestītājs... - Mūsu pestītājs...
Āmen!
Vai tas, ko jūs izdarījāt,
dos manam dēlam vairāk nekā cerību?
Sirpjveida šūnu anēmija nav ārstējama, Jūneta. Tu zini.
Bet tu vēl vari viņu glābt.
Kā lai es to izdaru?
Parādi Tam Kungam, ka uzticīgi Viņam kalpo.
Dod desmito tiesu.
Ziedo Viņa baznīcai un iesēj sēklu, no kuras izaugs brīnums.
Cik Tam Kungam vajag?
Tam Kungam nevajag.
Tas Kungs ir pilnīgs.
Un Viņa mīlestība pret tavu dēlu - bezgalīga.
Jautājums: cik vērta dēla dzīvība ir tev?
Ko tu esi gatava ziedot?
Pats atradīsiet durvis, mācītāj.
Jūneta?
Es meklēju glābiņu pie politiķes.
Es meklēju aizsardzību pie sutenera.
Es meklēju pestīšanu pie mācītāja.
Taču beigās paliku viena.
Es grimu, Medij.
ĪSTĀ SAPŅU GRĀMATA
Un spēju domāt vienīgi par to, ka esmu pelnījusi noslīkt.
Es šonakt redzēju sapni.
Jā?
Visa pilsēta bija izdegusi.
Tramvaji pagalam, slēgti.
Tad es ieraudzīju jēru...
"Pēc zaudētas laimes nāks bagātība."
"221."
Manuprāt, diezgan glīts skaitlis.
Labi. Desmit dolāru uz 221.
Ja laimēšu, izpirkšu savu trompeti.
Manā ģimenē visiem bija šaujamie.
Mammai bija trīs. Viņai tos dāvināja.
Tiešām! Vienkārši dāvināja.
Ko tu dari?
Liku šovakar nerādīties. Tu nestrādāsi.
Ir Doras pēdējais vakars.
Ļauj meitenei papriecāties!
Bagātie manto zemi.
Nabagi - šaujamos un čuguna pannas. Es negatavoju ēdienu.
Uztaisīsi degvīnu ar martīni un vienu smuko zaļo olīvīti?
Tad tu tagad dzer?
"Skaists pulkstenis." Un tu tāds: "Tev patīk?
To man atstāja nelaiķis vectēvs."
Es domāju: "Velns, manējais atstāja tikai šaujamo."
"Dod šurp savu sūda pulksteni!"
Runājot par kūpošiem stobriem, dāmas un kungi,
- tagad uzstāsies... - Kleo!
...kūpošs stobrs, ko pazīst visi.
Man to vajadzēja.
Viņa šeit uzstājas pēdējo nedēļu,
jo jūsu melnās pakaļas pametīs un brauks uz Parīzi.
Sagaidiet ar skaļiem aplausiem! Dora Kārtere!
Lūdzu!
Paldies, Slepij!
Jūs zināt, ka man viss ir kā uz delnas.
Man ir daži tiešām labi draugi, kas bijuši blakus priekos un bēdās,
bet šovakar gribu, lai visi dejo.
Gribu, lai atceraties Doru tieši tādu.
Aiziet, mazais!
Jā
Ostmalas sieviete Sarkanā kleitā
Viņa dzer kafiju
Ostmalas sieviete Viņa dzer tēju
Viņa dzer kafiju Un tad iet mājās
Ostmalas sieviete
Zaļā kleitā
Viņai ir zīda zeķes Ar zelta vīlēm
Ostmalas sieviete
Sarkanā kleitā
Viņas dēļ vīrietis Var zaudēt galvu
Ostmalas sieviete
Melnā kleitā
Par tūkstoš dolāriem Vaidēs un stenēs
Ostmalas sieviete
Grozās, grozās
Murrās kā kaķēns Ar aci miegs vīrietim
Un viņš piemiegs pretī
Ostmalas sieviete
Iztukšos viņam kabatas Un sabojās dienu
Piespiedīs iemīlēties Un pēc tam aizlaidīsies
Sieviete, hei
Vai esmu pārkāpusi likumu, policist?
Sieviete, hei
Ostmalas sieviete
Iztukšos viņam kabatas Un sabojās dienu
Piespiedīs iemīlēties
Un pēc tam aizlaidīsies
Aizlaidīsies
Pēc tam aizlaidīsies
Piedodiet! Naktī maz gulēju.
Bet neuztraucieties - jūsu Redžijs visu sakops jūsu vietā.
Vai ne, Redžij?
Labi, nāc, Leo! Pietiek virpuļot. Labi.
Tev pietiek virpuļot.
- Kas tev nepatīk? - Rokas nost!
Nepatīk, ka tu apgrābsti manu sievu.
- Vecīt! - Nāc, mums jāiet!
Uz redzi, Redžij!
Kas, ellē, notiek?
Viņa aizlaidīsies
Tu esi greizsirdīgs.
Cik vecs viņš bija? Varbūt ap 23, bet es viņam patiku.
Ostmalas sieviete Ostmalas
Sarkanā kleitā Ostmalas
Viņas dēļ vīrietis Var zaudēt galvu
Ostmalas sie...
Murrās kā kaķēns
Ar aci miegs vīrietim Un viņš miegs...
Draudziņ, draudziņ!
Puis, jā. Aiziet!
Ko tu pateici Šellam?
Dzirdi, Leo? Ko, ellē, tu pateici, Šellam?
Nāc padejo ar mani!
Kāpēc tu esi tā iesprindzis?
Mācies no manis!
Nāc!
- Velns, kas tev uznācis? - Nāc padejo ar mani!
Pagriez mani, nu!
- Es tev jautāju. - Atbildēšu, ja pagriezīsi.
Ko Šells teica?
Iedod segu! Liec mani mierā!
Iedod segu! Lūdzu, Slep!
Ej uz istabu!
Es gulēšu uz dīvāna.
Atdziesti!
Mazā?
Nekas.
Ko viņš izdarīja, mazā?
Nāc! Izdrāz mani, Slep! Lūdzu!
- Nē. - Lūdzu, Slep! Izdrāz mani, lūdzu!
- Lūdzu, Slep! - Mazā, nē, ne jau tā.
Mazā, izstāsti, kas notiek.
Nē.
Izstāsti, kas notika.
Šells iegrūda tevi nepatikšanās?
Ko tu izdarīji?
Kam rūp, kas notika ar Šellu?
Kāda tam nozīme, ja mūsu dēls nomirs?
Mēs to jau zinājām, Kleo.
Tas nekas.
- Nē. Es ļāvu sev cerēt. - Tas nekas, Kleo.
Man ir tāds kauns.
Nekaunies! Kāpēc?
Labi, ja ir cerība.
Šodien bija atnācis Pravietis.
Teica, ka nevarot neko darīt.
Viņš neko nevarot darīt.
Bet manu naudu paņēma.
Mēs atradīsim citu dakteri vai ko citu.
Mēs?
Nav nekāda "mēs".
Tikai tu ar saviem sūda sapņiem.
Nesaki tā!
Nepārmet man, ka sapņoju...
tāpēc vien, ka tu to nedari.
Tu gribi, lai sapņoju, lai gan pat paelpot nespēju?
- Piedod. Man žēl. - Slep, es pat...
- Es pat paelpot nespēju. - Leo, es esmu te.
Esmu te.
Esmu kopā ar tevi. Man žēl.
Lūdzu, Leo! Man jau kļūst bail, Leo.
Leo?
Nestrīdēsimies.
Lūdzu, mazā.
Nestrīdēsimies. Labi?
Ak dievs!
Es zinu. Gada labākā māte.
Tu košļā gumiju?
Piedod.
Vēlu pamodos, un dekoratīvie diski bija nozagti.
Bedrē?
Cik negaidīti!
Tu varētu mani apciemot. Tur tagad ir jaukāk.
Nē. Paldies.
Kāda drūzma.
Jā. Ir mātes, kas raizējas, vai dēls tiks koledžā,
lai viņu neiesauc Vjetnamas karā.
Diez vai mācības ir pareizā taktika, lai izvairītos no iesaukuma.
Lūdzu.
Es ceru, zini, ja tev tas ir tik svarīgi,
tad tev uz ielas būtu jāprotestē.
Man ir ideja.
Kāpēc neprotestē tu?
Es tikai saku, ka priecātos, ja tu ar kaut ko būtu aizrāvies.
Paklau, esmu aktīvismā līdz acīm.
- Bet zini, kas mani aizrautu? - Kas?
Ja tu piecas sūda minūtes nelasītu man morāli.
Pabrauci garām pagriezienam.
Mēs nebraucam uz mājām.
Paliec mašīnā, ja gribi.
...kad zirgi sāk skrējienu.
Kas tagad jādara?
Līdz skrējienam pulksten 17.00 jāapstaigā mājas.
Pareizi, puis. Pareizi.
Novāc rokas, tu, draņķa mīkstais!
Tev esmu policists Deiviss.
Skrotis vēl ir pakaļā?
- Ej ellē! - Dažas izvilkšu.
Un policists Deiviss aizvedīs šos pierādījumus uz iecirkni,
un mēs izstāstīsim, ka nogalināt Sameri izdomāji tu.
- Saprati? - Es ne sūda nezinu par...
Velns, mēs abi zinām, ka tev tam nepietiek prāta, Sūkli.
- Tāpēc izstāsti, kurš tevi sūtīja! - Labi. Kāda sieviete.
- Sieviete. Kas viņa bija? - Nezinu, veci... Velns!
Goda vārds. Goda vārds, nolādēts, es ne... Melnā.
- Ar "melno" vien nepietiks, niga. - Smalka.
Mugurā bija gaiši zils mētelis.
Izskatījās dikti dārgs.
Gribi tēju?
Paldies, nē.
Tu drīksti apsēsties.
Nekā daudz nav, bet šeit es tagad dzīvoju.
Man ir sava gultiņa, virtuvīte...
Jā, es redzu, mammu.
Nedari tā!
- Nezinu, ko teiktu Miltons. - Tu domā - tētis?
- Sāksi saukt viņu par Miltonu? - Viņu tā sauc.
Vai tiešām te ir tik briesmīgi?
Dīvaini ož.
Smaržo citādi.
Ja tu te paliktu biežāk, varbūt sāktu smaržot pēc tevis.
Tu pieradīsi, un varbūt te sāks smaržot pēc mājām.
Te nekad nesmaržos pēc mājām, jo šeit nav tēta.
Gribi, lai izpūšu viņa Floris No. 89?
Miltons sāka to lietot, kad tev bija četri gadi,
jo izlasīja, ka to lieto Džeimss Bonds.
Tev nav jābūt garlaicīgam kā viņš.
Tētis nav garlaicīgs.
- Velns, tu pati esi garlaicīga. - Pieņem jaunas smaržas! Jaunu pieredzi.
Tev ir kaut kāds kreiss piedzīvojums nēģeru rajonā.
Neticami, ka pameti mūs, lai dzīvotu šajā miskastē.
Es nepametu tevi.
Es tevi mīlu.
Gribu būt ar tevi kopā, bet tu spītīgi paliec pie Miltona.
Mammu, beidz viņu tā saukt!
Tu esi tik savtīgs.
- Tu vari... Es - savtīgs? - Tu vairs neesi bērns.
Man ir grūts posms,
bet tev rūp vienīgi savas ērtības, tāpat kā Miltonam.
Jūs abi esat vienādi. Nesaprotu, kāpēc.
- Kāpēc? Kāpēc tu nesaproti? - Nezinu.
- Kas tur nesaprotams? - Nekad neesmu sapratusi.
- Kāpēc nesaproti? - Set, pietiek!
- Nē, pasaki! - Pietiek!
- Ko tu manī nesaproti? - Beidz... Aizmirsti...
Kāpēc? Atbildi, ko tu nesaproti!
Viņš nav tavs tēvs!
Man žēl... Man ļoti žēl.
Kā es varēju to pateikt?
Es...
Es ne...
Es tikai sadusmojos.
Es tikai gribu, lai tu zini, par ko varētu kļūt
un kāds varētu būt.
Piedod. Es...
Tāds kā tas tips, ar kuru pārgulēji
un kura vārdu pat neierakstīji dienasgrāmatā?
Tu esi lasījis manas dienasgrāmatas?
Tu atstāji tās neieslēgtas savā skapī.
Ja jau negribēji, lai tās lasa, varēji nolikt tur,
- kur ir grūtāk at... - Kad?
Kad? Kad tu tās lasīji?
Dienu pirms savas barmicvas.
Es domāju...
Domāju, ka Dievs mani pārbauda. Es...
Es gribēju izplēst tās lapas, lai tētis neatrod,
bet tad tu zinātu, ka esmu tās izlasījis. Tāpēc es to nespēju.
Tā nu es dzīvoju ar...
Jau biju pieradis baidīties, ka tētis varētu uzzināt un aiziet, kad...
Man ļoti žēl.
Kad aizgāji tu, nolādēts...
Tu aizgāji, nolādēts.
Tu sauc par savtīgu mani?
Es ne...
Es nezinu, kas esmu.
Nezinu, kas ir mans īstais tēvs. Un man...
Un man vienalga, jo man ir tētis.
Protams.
Sauc par Miltonu, cik tīk, bet viņš ir mans tētis.
- Labi. - Vienīgais tēvs, kuru man vajag.
Tas ir taisnīgi.
Vai tagad drīkstu braukt mājās?
Kad sieviete beidzot uzkāpj savas dzīves bēniņos
un atrod pazaudētos melus,
noklīdušās atmiņas un pārkāptos solījumus,
viņa saprot, cik bīstama bijusi apkārtējiem,
kas domāja, ka viņa sevi pazīst.
Kleopatras jaunkundz!
Patīkami jūs redzēt, kad skatienam netraucē bārs.
- Ko vēlaties, policist Plet? - Labi, tātad...
Kleo, vai viss kārtībā?
Jā. Tūliņ iešu. Šis ir mans draugs, Džīnas jaunkundz.
Sveiki, Džīnas jaunkundz!
Atradu vienu no tiem ākstiem, kas mēģināja nogalināt Sameres kundzi.
Nevarēja atbildēt, kas nolīga, bet zināja, kas atnesa pasūtījumu.
Mašīnu arī esot vadījusi tu, Kleo.
Es nezinu, par ko jūs runājat, policist Plet.
Tad satiksimies Pharaoh.
Un aprunāsimies Gordona kunga klātbūtnē, labi?
Vai palīdzi man, un es neizpaudīšu tavu vārdu, cik ilgi varēšu.
Tu esi nevēlama lieciniece. Abi to zinām.
Es tur neko nevaru līdzēt, bet varu iegūt tev laiku.
Tu saproti?
Sarkans Buick Skylark.
BM-8488.
- Paldies. - Policist Plet?
Kas notiks, kad laiks beigsies?
Mēs abi zinām, kas tevi sūtīja.
Ja atnāksi un atzīsies, mēs parūpēsimies, ka tev nedara pāri.
- Mēs? - Jā.
- Policija? - Jā.
Tā pati policija, kas katru nedēļu sūta tavu pārinieku pēc biezas aploksnes?
Nezinu, par ko tu runā, Kleo,
bet paldies par informāciju.
Tad drīz tiksimies!
Uz redzi, Džīnas jaunkundz! Paldies.
MEDIJA MORGENSTERNA HOFMANSTRĪTA 714
KLIFORDA T. PĒRKINSA ŠTATA SLIMNĪCA
Švarcas kundze!
Ko šoreiz gribat? Man bija gara diena.
Es aizrakstīju Stefanam Zavadzkim.
Apsveicu!
Viņš man atbildēja.
Tas ir materiāls.
"Paiksvilas mājsaimniece atrod vēstuļu draugu".
- Tūliņ sākšu rakstīt. - Labi!
Piedāvāšu to The Beacon vai The Sun.
Viņi droši vien izdomās arī labāku virsrakstu.
Nevajag.
Labi, tas ir materiāls.
Ar manu vārdu.
Ja palīdzēsiet izpētīt un appušķot, minēšu jūs kā līdzautori.
Labākais piedāvājums.
Man vajag avansu.
JUVELIERIS VAINSTĪNS
Labi.
Medij!
Atceries policistu Bosko?
- Sauciet mani par Džoniju. - Policist, viss kārtībā?
Nelaimīgā forma.
Tiklīdz mūs ierauga, uzreiz domā, ka kaut kas noticis.
Tikai dodos apgaitā.
Kā klājas, Švarcas kundze?
Vienkārši lieliski.
Jā?
Džūdita minēja, ka jūsu dzīvoklis esot aplaupīts.
Pirms dažām nedēļām.
Tas ir nokārtots. Jums par to nav jāraizējas.
Gan jau jums jāķer lielāki blēži.
Man prieks, ka tā.
Ak kungs! Šie auskari.
- Vai tev ir dezinfekcijas līdzeklis vai... - Ir.
Nesen izdūru ausīs caurumus, bet tie nekādi nedzīst.
Žēlīgā debess!
Nu ko, dāmas, atstāšu jūs ar svilstošām ausīm.
Tas nav manā kompetencē.
Lai veicas, policist!
Jums arī, Švarcas kundze!
Džūdita!
Viņš aicināja tevi uz randiņu, vai ne?
Domāju, tas ir viltīgs plāns, lai tiktu klāt tev.
Nē, ko tu.
Izskatās, ka iekšējais dievišķums ir iekaisis.
Tomēr...
tas man sagādājis īres maksu
The Baltimore Star avansa čeka izskatā.
Medij!
Labi.
Medij, es ar tevi lepojos.
Man skauž, bet lepojos.
Beidz! Tu mani redzi. Drīksti pasmaidīt.
Tu dusmojies, ka mamma to vēl spēj.
Brīnos, ka neskraidi apkārt ar skaitļiem.
Es jokoju. Piedod.
Vai tu pazīsti kādu, kurš ieguvis lielo laimestu?
- Kas? - Tu.
Jā. Čārlijs tev stāsta visu?
Atdevu tētim visu savu naudu, lai uzliek uz manu sapni,
un es laimēju.
Jā, bet viņš ar visu laimestu aizlaidās.
Tā bija.
Es tik un tā savu tēti mīlu.
Tev man jāpalīdz, Tedij.
Es spēlēšu skaitļus vēl pēdējo reizi, bet tu nedrīksti teikt vecajam Čārlijam.
Tu man pateiksi, kas vēl derēs reizē ar tevi.
Labi.
Viņš neizlaiž nevienas derības.
Vienmēr ierodas laikā...
- Kas tur ir? - Kleo.
Ej galīgi, Kleo!
Es eju iekšā.
Tas nekrietnais zīmuļkrāns Klerenss iedeva tev sūda atslēgu?
Tik daudz īpašības vārdu vienā īsā jautājumā.
Atstāj sev.
Es tāpat tinos prom.
Tad kāda velna pēc apsities, Dora?
Maza atvadu dāvaniņa no Šella.
Dora, tev jāpaliek pie samaņas.
Man vajag palīdzību.
Piezvanīju Redžijam. Viņš brauc...
Mazā!
Viss ir labi, Redžij. Liecies mierā.
Vai tā izskatās sieviete, kurai ir labi?
Nerunā blēņas, Redžij!
Ja tev tiešām nepatiktu viņu tādu redzēt, tu runātu ar savu bosu.
Viņš tur viņu tādu tevis dēļ, vai ne?
- Domā, kā tu ar mani runā, Kleo. - Viņa ir iestrēgusi. Netiek prom.
Vienmēr šeit, gatava tev uzdejot, kad tu gribi...
Es teicu - pievaldi mēli, Kleo!
Viņš nezina, vai ne?
Ko?
Ka tu ar aploksni sūtīji mani.
Viņš nesaprata, par ko es runāju, kad teicu, ka tu sakopsi viņa vietā.
Vai ne?
Tā jau domāju.
- Kāpēc tu sūtīji mani, Redžij? - Centos...
Centos nenokļūt zem sitiena, Kleo.
- Tā vajadzēja. - Ak dievs!
Ja es grimšu, Redžij,
tad paraušu tevi līdzi.
Tu saprati?
Vai palīdzi mums abiem nenoslīkt.
Ko tu gribi?
Es redzēju sarkanās grāmatas.
Zinu, ka Šells sarunā rezultātus Pimliko hipodromā,
lai likmes beidzas ar 315,
kad visa pilsēta Santaklausa dzimumdienā slēdz derības.
Redzēju grāmatā tavu parakstu.
Tu zini, kādu skaitli viņš nodod.
Tu pateiksi man skaitli, es iemaksāšu likmi, un visi gali ūdenī.
Un tad es pazudīšu.
Pazudīsi?
Un kā tad tavi bērni? Pametīsi dēlus?
Nu tu uztraucies par maniem bērniem?
Pie likmes 600 pret 1, iemaksājot 50 $, laimests ir 30 000, un es...
Redžij, es tev atdošu 10 %.
Skaidrs? Es neņemšu.
- Jo tu esi Gordona puisis? - Atšujies, Kleo!
Ko, ellē, jūs darāt?
Dora, mīlulīt, klausies.
Paskaties uz Redžiju!
Viņš tagad domā, ka viņa dzīve būtu vienkāršāka,
ja tiktu no manis vaļā.
- Kā "tiktu vaļā"... - Dora,
Redžijs varbūt gribēs mani nogalināt.
Tāpēc, ja es nomiršu, tu zināsi, kurš ir vainīgs.
Nē. Redžij, kāpēc tu...
Varbūt gribi nogalināt mūs abas?
Kas vainas viņas...
Redžij, sadabū man to skaitli.
Nu tad.
Te nu viņš ir.
Bauer! Nāc iekšā.
Dakteri Kornblat, šī ir Mārdžerija Švarca.
- Medlina. - Piedod. Medlina Švarca.
Un man labāk patīk pirmslaulības uzvārds Morgensterna.
Labi, es to nezināju. Šī ir Medlina Morgensterna.
Ļoti patīkami, Rītazvaigznes kundze. Zināji, ka es runāju vāciski?
Mani tavi talanti nepārsteidz.
Šis ir dakteris Kornblats. Tiesu medicīnas eksperts.
- Parādīji viņai manu sienu? - Piedod.
Nē, piemirsu. Promejot parādīšu.
Dakteris ir no Losandželosas.
Viņš veicis Džordža Rīvsa,
Telmas Todas, Merilinas Monro sekciju...
Iekšā visi ir vienādi.
Tā runā.
Dakteri Kornblat, vai bija kas neparasts vai...
Vai pamanīji uz Dērstas līķa ko tādu,
ko pogainie varētu būt palaiduši garām vai...
Grants, ko atradu, palīdzēja notvert slepkavu. Pamanīju to.
Vai bija vēl kas?
Palīdzi man, dok.
Tikai tev, Bauer: es domāju, ka bija vēl kas.
Ko tu atradi?
Aiz viņas nagiem bija ne tikai grants.
Es atradu ādas šūnas,
tātad viņa pretojusies, kad viņu mēģināja izvarot.
Viņu mēģināja izvarot?
Starp kājām bija zilumi,
bet himēns bija neskarts.
Policija to zina, bet ģimene tāpat daudz pārcietusi,
un tas neizraisīja nāvi, tāpēc...
Vai aiz viņas nagiem bija Zavadzka āda?
Nemācēšu teikt. Viņš nebija saskrāpēts.
Tātad tā varēja būt kāda cita āda.
Es viņus tikai uzšķēržu. Stāstītāji esat jūs.
Bet pilnīgi iespējams.
Sveiks, Sedrik!
Labvakar!
Bārs ir slēgts, Goltjēras kundze.
Vai man ir kāda ziņa?
Vispār ir.
Viena no jūsu mātes.
Viņa šķiet jauka sieviete.
Un otra no psihiatriskās slimnīcas.
Labdien! Es zvanu no The Baltimore Star.
Man zvanīja dakteris Makenzijs.
Uzgaidiet. Savienošu.
- Švarcas kundze? - Nē, Morg...
Jā, tā esmu es.
Es zvanīju sakarā ar jūsu vēstuli Stefanam Zavadzkim.
- Mūsuprāt, būtu noderīgi, ja... - Jā?
Viņš lūdz ar jums tikšanos.
DIEVA DĒLI UN MEITAS ELENA G. VAITA
Zavadzki!
Stefan!
Es esmu Medlina.
Tulkojusi Dace Andžāne